Halfdan Hopstock

Halfdan Hopstock (1866–1925) var en norsk lege med anatomiens historie som spesialitet.
Liv og virke
Bakgrunn
Etter examen artium i 1885 ble han cand.med. i 1892 ved Det Kongelige Frederiks Universitet. Etter et kort praksisopphold i Kristiansand var han tilbake i Kristiania. 
Karriere
Den 15. oktober 1895 ble han engasjert for tre år som prosektor etter Julius Barth som prosektor, og som konservator ved Anatomisk institutt. Han bidro også med forelesninger i obduksjon og disseksjon. Han var fra 1898  sekretær ved det medisinske fakultet. Hopstock  var også bibliotekar for Det norske medicinske Selskab og publiserte diverse kataloger og egne arbeider i dets Norsk magasin for lægevidenskaben.

Etter Gustav Adolph Guldbergs død i 1908 ble Halfdan Hopstock konstituert leder for Anatomisk institutt inntil Kristian Emil Schreiner overtok. Han underviste også studenter i odontologi og elever fra Røde Kors. I en bildeserie fra 1914 ser man at Hopstock fremdeles underviste, delvis i rullestol. Året efter mottok han Hundreaarsjubileum Fortjenstmedaillen i Guld fra Anatomisk institutt som hadde hundreårsjubileum i 1915.

I tiden 1906–1910 holdt han forelesninger over Leonardo da Vinci sine anatomistudier. Fra 1911 til 1916 var han med på å utgi Leonardo da Vinci sine Quaderni d'anatomia, der de måtte tyde skriften speilvendt. Hopstock var slik blitt innvalgt i litteraturselskapet Raccolta Vinciana fra Milano sammen med kunsthistorikerne Jens Thiis og Andreas Aubert.  Han var også med i Deutschen Gesellschaft für die Geschichte der Medizin, Naturwissenschaft und Technik som ble etablert i 1901. 

Han ble i 1910 innvalgt i Det Norske Videnskaps-Akademi.

Slekt og familie
Hans far var Jens Sigfrid Hopstock (1825–88) skipsfører og havnefogd.   Blant sine søsken var ingeniør Jens Sigfrid Krog Hopstock (1853–1924) som brakte telefonen i Norge (og tannstangbane til Voss), og  legen Johan Herman Krohn Hopstock (1854–1911).

I 1896 giftet Halfdan seg med Magdalene Jacobine Gulowsen (1870–1963), dattera til oberst Jacob Arnt Nicolai Gulowsen i Kragerø.

 Utgivelser 










 Referanser 

Kategori:Norske leger
Kategori:Norske anatomer
Kategori:Vitenskapelig ansatte ved Universitetet i Oslo
Kategori:Alumni fra Universitetet i Oslo
Kategori:Norske bibliotekarer
Kategori:Medlemmer av Det Norske Videnskaps-Akademi
Kategori:Kongens fortjenstmedalje i gull
Kategori:Personer fra Bergen kommune